《寄表弟章由之为理曲堆屋庐》
宋代·林亦之

苦来为客竟何为，宅舍荒村谁与治。
别墅虽无辋川画，生涯堪入杜陵诗。
身如燕子年年去，家似渔舟处处移。
丹井西头曲堆下，更烦岁晚定疎篱。

作者简介：（1136—1185）宋福州福清人，字学可，号月渔，一号网山。林光朝高弟，继光朝讲学于莆之红泉。赵汝愚帅闽，荐于朝，命未下而卒。有《论语考工记》、《毛诗庄子解》、《网山集》等。